b'\n_START_ARTICLE_\nDartmoor\n_START_SECTION_\nGeologija\n_START_PARAGRAPH_\nDartmoor obsega najve\xc4\x8djo povr\xc5\xa1ino granita v Veliki Britaniji, s pribli\xc5\xbeno 625 kvadratnimi kilometri, ostali del pa so povr\xc5\xa1inske usedlin \xc5\xa1ote. Granit (ali natan\xc4\x8dneje monzonit), je prodrl iz globin kot plutonska skala v okoli\xc5\xa1ke sedimentne kamnine, ki sodijo v obdobje karbona, verjetno pred okoli 309 milijonov let.  Kot je splo\xc5\xa1no znano je dana\xc5\xa1nja povr\xc5\xa1ina veliko ni\xc5\xbeja od prvotne; dokaz za to so delno pregneteni skrilavci ksenolit, onesna\xc5\xbeenje granita in obstoj dveh slojev spremenjene sedimentne kamnine na vrhu granita.\n_START_SECTION_\nSkalni hribi (tor)\n_START_PARAGRAPH_\nDartmoor je znan po svojih tor - hribih z izdanki kamnin, kot je granit in so zaokro\xc5\xbeene oblike kot balvani. Ve\xc4\x8d kot 160 hribov v Dartmoorju ima v svojem imenu besedo tor. Tori so sredi\xc5\xa1\xc4\x8de letnega dogodka, znanega kot Ten Tors Challenge, ko okoli 2400 ljudi, starih med 14 in 19 let prehodi razdaljo 56, 72 ali 88 km med desetimi tori po mnogih razli\xc4\x8dnih poteh._NEWLINE_Najvi\xc5\xa1ji to\xc4\x8dki Dartmoorja na severnem delu barja sta High Willhays (621 m) in Yes Tor (619 m). Najvi\xc5\xa1je to\xc4\x8dke na ju\xc5\xbenem barju so: Ryder\'s Hill (515 m), Snowdon (495 m) in neimenovana to\xc4\x8dka (493 m). Verjetno najbolj znan tor je Haytor (tudi Hey Tor) (457 m).\n_START_SECTION_\nReke\n_START_PARAGRAPH_\nVisoka vi\xc5\xa1ina Dartmoorskih formacij je prispevna povr\xc5\xa1ine za mnoge reke v Devonu. Oblikujejo krajino in so tradicionalni vir energije za barjansko industrijo: primer rudniki kositra. _NEWLINE_Barje je dobilo ime po reki Dart, ki se za\xc4\x8dne z dvema krakoma East Dart in West Dart in od soto\xc4\x8dja dalje te\xc4\x8de kot enotna reka Dart v Dartmeet. Zapusti barje pri Buckfastleigh, te\xc4\x8de skozi Totnes, kjer se odpira v dolgi delti, ki sega v morje pri Dartmouthu. _NEWLINE_Druge reke obmo\xc4\x8dja so \xc5\xa1e: Ashburn, Avon, Bovey, East Okement, East Webburn, Erme, Jordan, Lemon, Lyd, Meavy, Plym, Swincombe, Tavy, Taw, Teign, Walkham, West Okement, West Webburn, Yealm\n_START_SECTION_\nBarje\n_START_PARAGRAPH_\nNa Dartmoor pade veliko ve\xc4\x8d de\xc5\xbeja kot v okoli\xc5\xa1kih ni\xc5\xbeinah. Ker velik del narodnega parka pokriva debela plast \xc5\xa1ote (razpadajo\xc4\x8dih rastlin), ta de\xc5\xbe absorbira, tako da je barje redko suho. Na podro\xc4\x8djih, kjer se nabere ve\xc4\x8d vode, so barja lahko nevarna in nastanejo mo\xc4\x8dvirja. Nekateri deli so prekriti s svetlo zelenim mahom, ki jim doma\xc4\x8dini pravijo "pernata postelja", tudi "quakers", ker se premika (ali drhti) pod nogami. Premikanje je posledica rasti \xc5\xa1otnega mahu v vodi, ki se nabira v vdolbinah granita._NEWLINE_Vegetacija barij je odvisna od vrste in lokacije. Blazinasto barje, ki se tvori na najvi\xc5\xa1jih legah, kjer koli\xc4\x8dina padavin prese\xc5\xbee 2000 mm na leto, je sestavljeno predvsem iz munca (vrste Eriophorum), \xc5\xa1a\xc5\xa1ja (Carex in Rhynchospora), Narthecium ossifragumff in sr\xc4\x8dne mo\xc4\x8di, s \xc5\xa1otnim mahom uspeva v mokrih slojih. Doline barja imajo bujno rast lo\xc4\x8dja (Juncaceae), vresja, rosik in ve\xc4\x8d drugih vrst.\n_START_SECTION_\nKlima\n_START_PARAGRAPH_\nDartmoor ima zmerno podnebje V Princetownu, v sredi\xc5\xa1\xc4\x8dni legi barja na vi\xc5\xa1ini 453 metrov, sta januar in februar najbolj mrzla meseca s srednjimi temperaturami okoli 1 \xc2\xb0C. Julij in avgust sta najtoplej\xc5\xa1a meseca s povpre\xc4\x8dno dnevno okoli 18 \xc2\xb0C. V primerjavi z Teignmouthom, ki je ob obali okoli 35 km vzhodneje, so popre\xc4\x8dne najvi\xc5\xa1je in najni\xc5\xbeje temperature  do 3,0 \xc2\xb0C ni\xc5\xbeje in zmrzal je vsaj petkrat pogostej\xc5\xa1a._NEWLINE_Padavine so povezane z atlantsko depresijo. V poletnih mesecih so pogoste plohe in nevihte. V vla\xc5\xbenih mesecih novembra in decembra ter na najvi\xc5\xa1jih delih barja je povpre\xc4\x8dna letna skupna koli\xc4\x8dina padavin nad 2000 mm. Zaradi vpliva Zalivskega toka sne\xc5\xbeenje ni obi\xc4\x8dajno, \xc4\x8deprav je na vi\xc5\xa1jih nadmorskih vi\xc5\xa1inah mo\xc5\xbeno.\n_START_SECTION_\nPrazgodovina\n_START_PARAGRAPH_\nVe\xc4\x8dina prazgodovinskih ostankov je iz poznega neolitika in zgodnje bronaste dobe. Dartmoor vsebuje veliko koncentracijo ostankov iz bronaste dobe, kar ka\xc5\xbee na to, da je v preteklosti tukaj \xc5\xbeivela ve\xc4\x8dja populacija ljudi. Najdi\xc5\xa1\xc4\x8da iz bronaste so dolgi ravni zidovi imenovani reaves in le\xc5\xbeijo na povr\xc5\xa1ini ve\xc4\x8d kot 10.000 hektarjev ni\xc5\xbejega barja.  _NEWLINE_Takrat je bilo podnebje toplej\xc5\xa1e kot je danes in veliko dana\xc5\xa1njih mo\xc4\x8dvirij  je predstavljal gozd. Prazgodovinski naseljenci za\xc4\x8deli \xc4\x8distiti gozd in ustanovili prve poljedelske skupnosti. Po\xc5\xbear  je bil glavna metoda \xc4\x8di\xc5\xa1\xc4\x8denja zemlji\xc5\xa1\xc4\x8d za ustvarjanje pa\xc5\xa1nikov in njiv. Obmo\xc4\x8dja manj primerna za kmetovanje so ve\xc4\x8dinoma uporabljali za pa\xc5\xa1o \xc5\xbeivine. Ve\xc4\x8d stoletij neolitske prakse je mo\xc4\x8dno raz\xc5\xa1irilo gorska barja in prispevala k zakisanju tal in akumulacijo \xc5\xa1ote in barja.  _NEWLINE_Ohranilo se ni ni\xc4\x8d organskih ostankov ampak le ostanki zgradb, ograj in spomenikov ter kamnito orodje.\n_START_SECTION_\nZakloni\xc5\xa1\xc4\x8da in grobnice\n_START_PARAGRAPH_\nObstaja okoli 5.000 okroglih zakloni\xc5\xa1\xc4\x8d, kljub dejstvu, da so bila mnoga skozi stoletja oropana, ker so kamen uporabili za gradnjo tradicionalnih suhozidov. To so ostanki hi\xc5\xa1 iz bronaste dobe. Najmanj\xc5\xa1i krog ima premer 1,8 m in najve\xc4\x8dji je lahko do petkrat ve\xc4\x8dji. _NEWLINE_Nekateri objekti so verande L-oblike za za\xc5\xa1\xc4\x8dito pred vetrom in de\xc5\xbejem; nekateri zelo dobri primeri so ohranjeni na Grimspound. Domneva se, da naj bi imeli sto\xc5\xbe\xc4\x8dasto streho, ki je bila podprta z lesom in pokrita z ru\xc5\xa1o ali slamo. _NEWLINE_Obstajajo tudi \xc5\xa1tevilne grobnice, neolitske kamnite jame.\n_START_SECTION_\nZgodovinska obdobja\n_START_PARAGRAPH_\nSkladno s spremembo klime v preteklosti do okoli 1000 let pred na\xc5\xa1im \xc5\xa1tetjem, je visoki Dartmoor zapustila ve\xc4\x8dina zgodnjih prebivalcev. _NEWLINE_V zgodnjem srednjem veku je vreme spet postalo toplej\xc5\xa1e in naseljenci so se preselili nazaj na barje. Kot njihovi starodavni predniki, so uporabljali naraven granit za gradnjo svojih domov, znani kot Longhouse - od katerih so nekatere \xc5\xa1e danes naseljene, a so bile seveda prilagojene skozi stoletja. Mnoge hi\xc5\xa1e se sedaj uporabljajo kot kmetijska poslopja._NEWLINE_Najstarej\xc5\xa1e ohranjene kmetije, ki se \xc5\xa1e naprej uporabljajo, so znani kot stare stanovanjske hi\xc5\xa1e. Ve\xc4\x8dina od njih sega v 14. stoletje ali prej. _NEWLINE_Na nek na\xc4\x8din v mo\xc4\x8dvirju stoji mesto Princetown, mesto znanega zapora Dartmoor, ki so ga, tako mesto kot zapor, zgradili vojni ujetniki iz Napoleonovih vojn. Zapor ima napa\xc4\x8den sloves, da se iz njega ne da pobegniti, tako zaradi stavbe same kot njene fizi\xc4\x8dne lokacije. _NEWLINE_Dartmoor je poln oznak, ki so jih mnoge generacije, ki so \xc5\xbeivele in delale tam skozi stoletja zapustile - kot so ostanki Dartmoor rudarske industrije in zdavnaj zapu\xc5\xa1\xc4\x8dene kmetije. Industrijska arheologija v Dartmooru je predmet sam po sebi\n_START_SECTION_\nMiti in literatura\n_START_PARAGRAPH_\nDartmoor je znan po svojih mitih in legendah. To je bojda brlog Pixie (misti\xc4\x8dno ljudsko bitje iz visokega barja), brezglavega jezdeca, skrivnostnega krdela "spektralnih psov" in velikega \xc4\x8drnega psa, med drugim. V velikem neurju leta 1638, je v mo\xc4\x8dvirsko vas Widecombe-in-the-moor pravijo, obiskal hudi\xc4\x8d. _NEWLINE_Veliko znamenitosti ima starodavne legende in zgodbe o duhovih, povezane z njimi. tako na primer domnevno stra\xc5\xa1i Jayev grob, starodavno grobi\xc5\xa1\xc4\x8de Childe Tomb, skalni kup imenovan Bowermanov nos in kamniti kri\xc5\xbei, ki ozna\xc4\x8dujejo nekdanje srednjeve\xc5\xa1ke poti \xc4\x8dez barje._NEWLINE_Dartmoor je navdihnil \xc5\xa1tevilne umetnike in pisatelje, kot so Sir Arthur Conan Doyle v Hound of the Baskervilles in The Adventure of Silver Blaze, R.D. Blackmore, Eden Phillpotts, Beatrice Chase, Agatha Christie, Rosamunde Pilcher, Laurie King in \xc4\x8dastiti Sabine Baring-Gould. V Harry Potter in ognjeni kelih je bil izmi\xc5\xa1ljen finale leta 1994 Quidditch World Cup med Irsko in Bolgarijo, ki naj bi gostoval na barju.'